**Istraživanje javnog mnjenja građana Kule**

**Navike građana Kule u grejanju domaćinstva i transportu**

***U Beogradu, oktobra 2011. godine***

**1. METODOLOGIJA**

Istraživanje domaćinstava u Kuli obavljeno je u periodu od 20. septembra do 1. oktobra 2011. godine.

Istraživanje je realizovano na uzorku od 400 domaćinstava, na teritoriji opštine Kula. Urađeno je 37 punktova, a podaci su prikupljani putem upitnika, tehnikom intervjuisanja, odnosno „licem u lice“ (*face to face*) anketara i ispitanika.

*OPIS UZORKA:*

**Pol:** muški – 45%; žene – 55%.

**Starost:** od 18 do 29 godina – 9%; od 30 do 39 godina – 12%; od 40 do 49 godina – 17%; od 50 do 59 godina – 19%; 60 i više godina – 43%.

**Školska sprema:** bez škole/osnovna škola – 32%; škola za radnička zanimanja – 5%; srednja škola – 51%; viša škola ili fakultet – 10%; učenik/student – 2%.

**Zanimanje:** poljoprivrednik – 6%; NK ili PK radnik – 16%; KV ili VK radnik – 28%; tehničar – 18%; službenik – 5%; stručnjak – 10%; domaćica – 15%; učenik/student – 2%.

**2. Navike građana Kule u grejanju domaćinstva**

Grafikon 1. **Kako se građani Kule greju?** (%)

* Najveći deo građana Kule se greje pojedinačnim uređajima, tačnije 14% njih koristi električne uređaje, a 53% uređaje za grejanje u kojima koristi neko drugo gorivo. Dakle, radi se o domaćinstvima u kojima većina ispitanika koristi pojedinačne aparate da bi zagrejala prostor u kome živi.
* Oko trećine ispitanika koristi ili etažno grejanje ili centralno odnosno daljinski sistem grejanja. Od ukupnog broja ispitanika, četvrtina ispitanika koristi etažno grejanje koje ima samostalan izvor toplote. Na sistem daljinskog grejanja priključeno je manje od jedne desetine domaćinstava u Kuli, tačnije njih 8%.

Tabela 1. **Vrsta goriva koju koriste za grejanje** (%)

|  |  |  |  |  |  |  |  |
| --- | --- | --- | --- | --- | --- | --- | --- |
|   | Toplana | Nafta, lož ulje | Struja | Drva | Gas | Ugalj | Nešto drugo (šaša, briket...) |
| Daljinsko grejanje | 31 | 31 |  | 3 | 34 |  |  |
| Etažno grejanje  | 1 |  | 3 | 38 | 6 | 51 | 1 |
| Električni aparati  |  |  | 96 | 2 |  | 2 |  |
| Uređaji za grejanje |  |  | 1 | 67 |  | 30 | 3 |
| Prosek | 3 | 3 | 14 | 45 | 4 | 29 | 2 |

* Najveći broj građana Kule se greje na drva i to je primarni izvor energije za njihova domaćinstva. Osim drva, značajno je i učešće uglja kao energenta i ono se pojavljuje kod 29% ispitanika. Podaci o korisnicima struje za zagrevanje prostora u kome žive se ponavljaju, pa tako u proseku 14% ispitanika koristi električne aparate kako bi zagrejali prostor.
* Interesantno je da je ugalj najzastupljeniji kod onih koji imaju etažno grejanje sa 51 % učešća, što je značajno više od proseka. Ovaj podatak je očekivan, imajući u vidu tip grejanja imajući u vidu da je ugalj znatno pogodniji za etažno grejanje od drva. S druge strane, drva kao ogrevni materijal se koriste u preko dve trećine slučajeva kada se domaćinstva greju preko individualnih grejnih tela.

Grafikon 2. **Zadovoljstvo postojećim načinom grejanja**. (%)

* Najveće zadovoljstvo načinom na koji se greju iskazuju domaćinstva koja imaju centralno grejanje. Nešto više od polovine ispitanika smatra da je ovaj vid grejanja odličnog kvaliteta, dok 38% ispitanika smatra da je centralno grejanje dobro, ali da bi moglo da bude toplije. Oni ispitanici koji smatraju da je centralno grejanje veoma loše i da je hladno čini svega 3%. Iz dobijenih podataka, možemo zaključiti da su ispitanici Kule u velikoj meri zadovoljni radom toplana.
* Može se reći da preovlađuje nezadovoljstvo grejanjem onih domaćinstva koja koriste sistem etažnog grejanja. Kod njih je 9% ispitanika reklo da im je grejanje veoma loše i da im je veoma hladno, dok su ostali uglavnom neopredeljeni, govoreći da je grejanje dobro, ali da bi moglo da bude toplije. Skoro polovina (45%) se opredelila za ovu opciju.
* Ipak, ispitanici iz Kule najviše smatraju da je grejanje veoma loše ukoliko se koriste električni aparati, međutim, nešto manje od dve trećine domaćinstava je neopredeljeno, odnosno smatra da je grejanje ovim putem dobro, ali da bi moglo biti toplije. Sličnog mišljenja su ispitanici i kada je u pitanju korišćenje uređaja za grejanje.
* Najmanje zadovoljstvo grejanjem iskazuju oni koji se greju na individualna grejna tela. Naime, u ovim domaćinstvima se beleži najveći procenat ispitanika koji smatraju da je grejanje veoma loše i da je u zimskom periodu hladno. S druge strane, kod domaćinstava koja se greju na pojedinačna grejna tela, najmanji procenat je onih koji smatraju da je grejanje odličnog kvaliteta.

Grafikon 3. **Grejanje prostorija u domaćinstvu** (%)

* Direktno uz kvalitet grejanja idu i elementi poput stambene površine koja se zagreva, odnosno kvalitet izgradnje objekta, gledano kroz ovo istraživanje kvalitet njegovih termičkih osobina. Logično je da su sva domaćinstva koja su na sistemu daljinskog grejanja odgovorila da se prostorije podjednako greju. Kod drugih vidova grejanja postoji sloboda članova domaćinstva, ili se i većem broju radi o finansijskoj nemogućnosti, da ne greju sve prostorije u domaćinstvu u kom žive.
* Kod domaćinstava sa daljinskim grejanjem, njih 81% je odgovorilo da greje sve prostorije podjednako. Kada su u pitanju domaćinstva sa etažnim grejanjem, ispitanici se polovično opredeljuju za grejanje svih prostorija, odnosno za grejanje samo nekih prostorija. Ipak, nešto više od polovine domaćinstava u Kuli greje samo one prostorije u kojima najviše borave.
* Domaćinstva koja koriste individualne aparate za grejanje uglavnom zagrevaju samo prostorije samo u kojima borave (61%, 60%). Četvrtina ispitanika zagreva samo jednu prostoriju putem uređaja za grejanje kao što su kamin, kaljeva peć ili šporet.

Grafikon 4. **Površina domaćinstva koja se greje** (%)

* Kad uporedimo podatke u tome kolika je površina stambenog prostora domaćinstva i površina koju oni greju, dobijamo niz podataka o procentualnom grejanju stambenog prostora. Ove podatke grupišemo u četiri kategorije, u cilju preglednosti podataka, do trećine stambenog prostora koji se greje, od trećine do dve trećine, do dve trećine do 90 i preko 90, odnosno celo domaćinstvo.
* Kada ove podatke ukrstimo sa tipom grejanja, dobijamo slične nalaze kao i u prethodnom grafikonu. Oni koji su na sistemu grejanja kod toplana greju uglavnom celo domaćinstvo, dok se ostali uglavnom odlučuju sa grejanje do dve trećine stana.

Tabela 2. **Kupovna moć i tip grejanja** (%)

|  |  |  |  |  |  |
| --- | --- | --- | --- | --- | --- |
|   | Nemamo dovoljno novca za hranu | Imamo dovoljno novca za hranu, nema za kupovinu odeće i obuće | Imamo dovoljno za hranu, odeću i obuću, ali nema za skuplje stvari – na primer, za frižider, TV | Možemo da priuštimo i kupovinu nešto skupljih stvari, ali ne i tako skupih kao što su npr. kola | Možemo da kupimo što god želimo |
| Toplana |  | 6 | 41 | 53 |  |
| Etažno grejanje | 2 | 21 | 64 | 14 |  |
| Električni aparati |  | 18 | 56 | 24 | 2 |
| Uređaji za grejanje | 10 | 37 | 48 | 5 |  |
| Prosek | 6 | 28 | 53 | 14 | 0 |

* Očigledno je da postoji visoka korelacija između tipa grejanja i kupovne moći stanovništva. Interesantno je kako pojedini tipovi grejanja pokazuju određene sociološke zakonomernosti.
* Za kategorije važi pravilo što više para to bolji sistem grejanja i obratno. Etažno grejanje imaju ona domaćinstva koja su iznad proseka u kategorijama koje definišemo kao srednju nižu i srednju socijalnu klasu.
* Kod domaćinstava koja se greju električnim uređajima takođe se radi o onima koja su iznad socijalnog proseka. Njih najviše ima u kategoriji onih koji su nam rekli da imaju dovoljno za osnovne potrebe, ali ne i za skuplje tehničke uređaje. Najsiromašniji se greju na neko drugi energent, pre svega na drva.

Tabela 3. **Potrošnja po tipu grejanja** (%)

|  |  |  |  |  |
| --- | --- | --- | --- | --- |
|   | Etažno grejanje | Električni aparati | Uređaji za grejanje | Prosek |
| Do 20000 | 7 | 46 | 21 | 21 |
| 20001-40000 | 31 | 35 | 45 | 39 |
| 40001-60000 | 31 | 11 | 25 | 25 |
| 60001-100000 | 24 | 7 | 9 | 13 |
| Više od 100000 | 7 |  |  | 2 |

* U toku jedne grejne sezone, 39% ispitanika prosečno izdvaja do 40000 dinara, dok svega 2% ispitanika odvaja više od 100000 dinara na grejanje u zimskom periodu. Najskuplji oblik grejanja predstavlja sistem etažnog grejanja što je i logično s obzirom da pruža najveći komfor. Skoro trećina ispitanika Kule, kao korisnici etažnog grejanja izdvajaju do 60000 dinara za račune u grejnoj sezoni. [[1]](#footnote-2)

Tabela 4. **Pozitivno vrednovanje stanja pojedinih termičkih elemenata u domaćinstvu** (%)

|  |  |  |  |  |
| --- | --- | --- | --- | --- |
|   | Izolacija zidova | Izolacija tavana i krova | Stolarija, prozori | Izolacija podova |
| Toplana | 53 | 53 | 47 | 53 |
| Etažno grejanje | 57 | 53 | 47 | 56 |
| Električni aparati  | 35 | 36 | 29 | 36 |
| Uređaji za grejanje | 38 | 37 | 34 | 36 |
| Prosek | 44 | 42 | 38 | 43 |

* U ovoj tabeli su izdvojene pozitivne vrednosti koje su date kada je u pitanju toplotna izolacija po pojedinim segmentima. Iako su razlike između elemenata male nije na odmet navesti da su ispitanici najviše pozitivnih ocena dali kada je u pitanju termoizolacija podova, dok je stanje stolarije najniže ocenjeno, odnosno ima 38% pozitivnih ocena.
* Očekivane su i značajne razlike koje se javljaju kada je u pitanju različit tip grejanja. Tako su oni koji su najbogatiji, očigledno rešili najveći deo pitanja vezanih za kvalitet stambenog prostora u kome žive. Njihovo zadovoljstvo navedenim elementima stambenog prostora ide uglavnom preko polovine pozitivnih izjašnjenja. S druge strane, oni koji imaju neki od električnih uređaja za grejanje ili uređaja za grejanje koji ne koriste struju, najmanje su zadovoljni stanjem termičkih kvaliteta navedenih elemenata.

Grafikon 5. **Diferenciranje prioritetnih ulaganja u domaćinstvu** (%)

* Na pitanje o tome na šta bi utrošili prioritetno eventualni zajam za termoizolaciju, najveći broj ispitanika nam je rekao da ga ne bi uzimao i takvih je 64% ispitanika.
* Ono što je interesantno jeste da kod onih domaćinstava koja su na sistemu daljinskog grejanja, znatno odstupaju od proseka. Jako mali procenat se javlja kada su u pitanju svi elementi. S druge strane, možemo primetiti nešto veće odstupanje kada su u pitanju domaćinstva koja koriste različite uređaje za grejanje. Iznad proseka su kada je u pitanju promena svih stavki, dok su najizričitiji u promeni stolarje.

**3. Potrošnja električne energije u domaćinstvima u Kuli**

* Građani Kule znatno više računa vode o mesečnom iznosu novca koji troše na račune za struju nego o broju potrošenih kilovat časova. Iako su ove dve stvari u direktnoj vezi, ono što zanima građane Kule je pre svega iznos u dinarima, dok su im potrošeni kilovat časovi sporedna stvar.
* Stoga ne treba da čudi podatak da 68% ispitanika u Kuli nije znalo da nam navede tačan iznos prosečne mesečne potrošnje (ne računajući struju koju potroše na grejanje) u kilovat časovima, dok svega 9% ispitanika nije znalo da proceni iznos mesečne potrošnje u novcu.

Grafikon 6. **Prosečna mesečna količina utrošene električne energije u kWh** (%)

* Postoji direktna veza između ispitanika koji su upoznati sa količinom utrošene električne energije u kwh i njene uštede. Naime, među onim ispitanicima koji su znali da nam navedu koliko u proseku mesečno troše električne energije (bez grejanja) čak 66% je navelo da troši manje od 500 kwh, a svega 1% ispitanika troši više od 1000 kwh mesečno u proseku.

Grafikon 7. **Prosečna mesečna količina utrošene električne energije u novcu** (%)

* Dakle, ispitanici koji prate broj potrošenih kilovat časova su istovremeno i oni koji u većoj meri štede električnu energiju.
* Ispitanici u Kuli su mnogo bolje upoznati sa količinom novca koji mesečno izdvajaju kako bi pokrili troškove električne energije od količine potrošenih kilovat časova. Tek svaki deseti ispitanik (9%) nije znao da proračuna koliko novca mesečno izdvaja radi plaćanja mesečnog računa za struju bez troškova grejanja.
* Broj ispitanika koji troše do 1500 dinara mesečno iznosi 18%. Najveći procenat ispitanika troši do 3000 dinara mesečno na električnu energiju (44%), dok nešto više od trećine domaćinstava u Kuli troši između 3000 i 6000 dinara mesečno. Gotovo zanemarljiv procenat domaćinstava troši nešto više novca od pomenutih kategorija.

Grafikon 8. **Odnos viša-niža tarifa**

* U proseku, ispitana domaćinstva u Kuli procenjuju da je 60% struje koju potroše, tarifirana po višoj ceni, dok 40% potrošene struje plaćaju po nižoj tarifi.

Grafikon 9. **Korišćenje popusta na osnovu uštede struje** (%)

* Svaki peti ispitanik među intervjuisanim građanima Kule spada u red onih koji ispunjavaju uslove za popust na mesečni račun za električnu energiju. Broj domaćinstava koja su ostvarila svoje pravo na umanjenje računa je 16%, dok 4% njih ima pravo na popust samo u letnjem periodu. Više od polovine ispitanih domaćinstava u Kuli nema pravo na umanjenje računa (52%).

Grafikon 10. **Posedovanje klima uređaja**  Grafikon 11. **U Kuli se za kuvanje koristi...**

* Jedan od načina uštede električne energije koji se može primetiti među građanima Kule jeste i nekorišćenje klima uređaja (tek svako peto domaćinstvo poseduje klima uređaj) kao i korišćenje gasa/plina (31% ispitanika) za svakodnevno kuvanje. Nekorišćenje klima uređaja kao i kuvanje na gas, značajno doprinosi smanjenju mesečnih računa koji stižu domaćinstvima u Kuli.

**4. Bicikl kao vid alternativnog transporta u Kuli**

* Istraživanje je pokazalo da u Kuli značajan procenat građana koristi bicikl kao alternativni način transporta.

Grafikon 12. **Korišćenje bicikla u Kuli** (%)

* Dve trećine ispitanika u Kuli poseduje bicikl, ali ga koriste u različite svrhe. Dok 34% ispitanika nema i ne koristi bicikl, njih 38% redovno koristi bicikl kao prevozno sredstvo. Svaki četvrti ispitanik poseduje bicikl pri čemu ga povremeno koristi kao transportno sredstvo.
* Svega 5% ispitanika korist bicikl samo za zabavu i rekreaciju.

Grafikon 13. **Motivacija za povećano korišćenje bicikla**

* Kroz navedene tvrdnje smo pokušali da ustanovimo na koji način bismo mogli da motivišemo građane Kule o aktivnijoj upotrebi bicikla kao prevoznog sredstva.
* Iz dobijenih nalaza možemo primetiti da su građani Kule najodlučniji kada je u pitanju nekorišćenje bicikla kao prevozno sredstvo. U bilo kom pokušaju da se poveća motivacija i obezbede uslovi građanima Kule, svaki treći ispitanik odgovara da ne želi uopšte da koristi bicikl.
* Veći broj ispitanika (29%) smatra da bi se korišćenje bicikla kao transportnog sredstva povećala ukoliko bi se bezbednost biciklista u saobraćaju povećala. Isti slučaj je i sa izgradnjom biciklističkih staza koje bi, ukoliko bi se izgradile, eventualno podstakle građane Kule na aktivnije korišćenje bicikla.
* Kada je u pitanju mogućnost iznajmljivanja bicikla, trećina ispitanika u Kuli (32%) smatra da to ne bi doprinelo povećaju broja biciklista u gradu.

**5. Posedovanje prevoznog sredstva**

Grafikon 14. **Posedovanje motornih vozila** (%)

* Prilikom ispitivanja građana Kule o posedovanju motornih vozila, 44% ispitanika se izjasnilo da ima jedan automobil. Svaki deseti ispitanik ima motocikl kao sopstveno prevozno sredstvo, dok svega 4% odnosno 3% ispitanika poseduje drugi automobil, odnosno lako dostavno vozilo.

Grafikon 15. **Mesečno pređena kilometraža** (%)

* Prilikom ispitivanja koliko iznosi pređena kilometraža vozilom na mesečnom nivou, ispitanike smo prethodno zamolili da prilikom davanja sopstvene procene, uzmu u obzir posedovanje svih prevoznih sredstava u domaćinstvu.
* Kako bi jasnije prikazali dobijene podatke, najpre smo odgovore grupisali u pet kategorija, zavisno od količine pređenih kilometara.
* Kao što možemo videti iz grafikona, građani u Kuli uglavnom ne provode puno vremena u sopstvenim prevoznim sredstvima. Njih 45% ne pređe ni 150 km mesečno. Svaki peti ispitanik mesečno pređe od 150 do 400 kilometara mesečno, dok više od 1200 kilometara mesečno pređe 12% ispitanika svojim vozilima.

Grafikon 16. **Mesečna potrošnja novca na gorivo** (%)

* Imajući u vidu sva prevozna sredstva koja poseduje jedno domaćinstvo, najveći procenat ispitanika Kule troši do 1500 dinara mesečno. Svaki četvrti ispitanik troši do 3000 dinara mesečno za gorivo, dok čak 22% ispitanika procenjuje da mesečno potroši i preko 9000 dinara na gorivo.

Grafikon 17. **Korišćenje lokalnog prevoza** (%)

* Veoma mali procenat građana Kule koristi lokalni prevoz u njihovom gradu. Svega 18% ispitanika koristi gradski, prigradski ili oba prevoza, dok čak 82% ispitanih građana uopšte ne koristi lokalni prevoz.
* Shodno nalazima, ispitanici nisu mogli da valjano procene koliko kilometara mesečno pređu sa gradskim odnosno prigradskim prevozom. Oko 50 km mesečno je odgovor ispitanika koji koriste ovu vrstu prevoza, međutim, preko 90% ispitanika je reklo da ne može da oceni ili da ne koristi prigradski i gradski prevoz.

EU disclaimer: This report has been produced with the assistance of the European Union. The contents of this report are the sole responsibility of CeSID, and can in no way be taken to reflect the views of the European Union.

EU obaveštenje: Stvaranje ovog izveštaja pomogla je Evropska unija. Sadržaj izveštaja je isključivo odgovornost CeSID-a i ne predstavlja stavove Evropske unije.

1. Kada je reč o daljinskom (centralnom) sistemu grejanja, potrošen novac na račune u toku grejne sezone zavisi u odnosu na cenu struje po kvadratu i kvadrature stana. [↑](#footnote-ref-2)